Doi bărbați care munceau într-un bar din Rusia, arestați în baza noii legi anti-LGBTQ+ / Sunt acuzați de roluri în "organizații extremiste" și ar putea fi condamnați la 10 ani de închisoare
Un tribunal rus a dispus plasarea în arest preventiv a doi bărbați care munceau într-un bar, acuzându-i de roluri într-o "organizație extremistă", în conformitate cu noua legislație care incriminează comunitatea LGBTQ+, transmite The Guardian.
Acesta este primul caz penal de acest fel de când Rusia a interzis așa-numita "mișcare internațională LGBT" în noiembrie.
"Instanța a ales o măsură preventivă pentru directorul artistic și administratorul barului Pose", a declarat tribunalul din Orenburg. Aceștia vor rămâne în arest până la 18 mai și ar putea fi condamnați la 10 ani de închisoare dacă vor fi găsiți vinovați, potrivit tribunalului.
Tribunalul i-a acuzat anterior pe cei doi suspecți de "promovarea relațiilor sexuale netradiționale în rândul vizitatorilor barului".
Forțele de ordine au făcut o razie în bar în martie, iar pe internet au circulat videoclipuri cu rețineri umilitoare ale unor vizitatori ai barului.
"Inculpații, persoane cu orientare sexuală netradițională, au acționat cu premeditare împreună cu un grup de persoane … care susțin, de asemenea, opiniile și activitățile asociației publice internaționale LGBT", a declarat instanța pe Telegram.
Rusia a făcut publică doar o descriere vagă a ceea ce numește "mișcarea internațională LGBT", deschizând calea pentru urmărirea penală a oricărei persoane care protejează drepturile LGBTQ+ sau pur și simplu se identifică cu comunitatea.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank